แนวโน้มดัชนีเช้านี้แกว่งตัวขึ้น
นักวิเคราะห์ฯคาดตลาดหุ้นไทยเช้านี้ยืนในแดนบวก แต่คงไม่มาก เหตุตลาดหุ้นภูมิภาคอ่อนตัวลง คาดเห็นการเทรดดิ้งหุ้นขนาดกลาง-เล็ก &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้ดัชนีน่าจะมีโอกาสดีดตัวขึ้นมาได้อีก แต่คงไม่ได้แรงมาก หลังจากที่เมื่อวานตลาดฯค่อนข้างผันผวนเนื่องจากมีแรงขายในหุ้น TRUE ออกมาค่อนข้างมาก แต่ภาพรวมตลาดฯก็ยังสามารถยืนในแดนบวกได้เพราะเม็ดเงินจากต่างประเทศยังไหลเข้าตลาดหุ้นบ้านเราอยู่และซื้อค่อนข้างมาก วันนี้ก็คาดว่าคงจะเข้าซื้อต่อ และการซื้อรอบนี้ก็คงซื้ออย่างต่อเนื่องไปจนถึงสัปดาห์หน้า
24 ก.ย. 2553

นักวิเคราะห์ฯคาดตลาดหุ้นไทยเช้านี้ยืนในแดนบวก แต่คงไม่มาก เหตุตลาดหุ้นภูมิภาคอ่อนตัวลง คาดเห็นการเทรดดิ้งหุ้นขนาดกลาง-เล็ก           นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้ดัชนีน่าจะมีโอกาสดีดตัวขึ้นมาได้อีก แต่คงไม่ได้แรงมาก หลังจากที่เมื่อวานตลาดฯค่อนข้างผันผวนเนื่องจากมีแรงขายในหุ้น TRUE ออกมาค่อนข้างมาก แต่ภาพรวมตลาดฯก็ยังสามารถยืนในแดนบวกได้เพราะเม็ดเงินจากต่างประเทศยังไหลเข้าตลาดหุ้นบ้านเราอยู่และซื้อค่อนข้างมาก วันนี้ก็คาดว่าคงจะเข้าซื้อต่อ และการซื้อรอบนี้ก็คงซื้ออย่างต่อเนื่องไปจนถึงสัปดาห์หน้า 
ตลาดหุ้นวันนี้น่าจะได้รับแรงซื้อในกลุ่มอสังหาริมทรัพย์และธนาคารพาณิชย์ ซึ่งมองว่านักลงทุนคงเข้ามาซื้อเพื่อเก็งกำไรผลดำเนินงานไตรมาส 3/53 ที่คาดว่าจะออกมาดี 
ด้านปัจจัยในต่างประเทศ ส่วนใหญ่ยังเป็นลบแต่ไม่มาก ตลาดหุ้นบ้านเราอาจจะไม่ได้รับผลกระทบมากนัก เพราะปัจจัยตอนนี้นักลงทุนยังเน้นเฉพาะปัจจัยภายในประเทศและเก็งกำไรเรื่องผลประกอบการไตรมาส 3 เป็นหลัก ส่วนตลาดหุ้นอื่นในภูมิภาคเอเชียวันนี้ส่วนใหญ่แกว่งตัวในแดนลบเล็กน้อยทิศทางเดียวกับดาวโจนส์ พร้อมให้แนวรับ 943 จุด แนวต้าน 955 จุด           ด้านนายเตชธร ลาภอุดมสุข ผู้อำนวยการฝ่ายวิเคราะห์และบริหารผลิตภัณฑ์ตราสารอนุพันธ์ บล.เอเชียพลัส กล่าวว่าตลาดหุ้นเช้านี้คงจะปรับตัวไม่ได้มากนัก น่าจะแกว่งตัวในลักษณะไซเวย์ ขณะที่ตลาดในภูมิภาคอ่อนตัวลง การลงทุนน่าจะเป็นการเข้าซื้อขายในลักษณะเทรดดิ้งหุ้นขนาดกลาง-เล็ก ขณะที่หุ้นขนาดใหญ่จะมีการพักฐานเป็นส่วนใหญ่ แต่ก็อาจจะเห็นบ้างตัวได้อย่างในกลุ่มพลังงานที่ได้รับแรงหนุนจากราคาน้ำมันที่ปรับฟื้นตัวขึ้นจากเมื่อวาน           มองว่าการพักฐานจะเกิดขึ้นบ้าง แต่ก็จะมีแรงซื้อสะสมต่อเนื่องจากนักลงทุนต่างชาติอยู่ เห็นได้จากการซื้อสุทธิต่อเนื่องมาหลายวัน เพียงแต่ว่าจะเลือกลงทุนเป็นรายตัว ซึ่งจะช่วยหนุนตลาดให้ยืนในแดนบวกได้บ้าง พร้อมให้แนวรับ 935 จุด และแนวต้าน 955 จุด